stanford-oval/wikipedia huggingface dataset:
เฮดี ลามาร์

| เฮดี ลามาร์ |
| --- | --- |
ลามาร์ในภาพยนตร์เรื่อง The Heavenly Body (1944)
เกิด: เฮดวิก อีวา มาเรีย คีส์เลอร์ 9 พฤศจิกายน ค.ศ. 1914(1914-11-09) เวียนนา, จักรวรรดิออสเตรีย-ฮังการี
เสียชีวิต: 19 มกราคม ค.ศ. 2000(2000-01-19) (85 ปี) คาสเซิลแบร์รี, สหรัฐอเมริกา
พลเมือง: ออสเตรีย   สหรัฐอเมริกา (ตั้งแต่ปี 1953)
อาชีพ: นักแสดง นักประดิษฐ์
ปีปฏิบัติงาน: 1930–1958
คู่สมรส: ฟรีดริช แมนดัล (1933–1937; หย่า) ยีน มาร์คีย์ (1939–1941; หย่า; บุตร 1 คน) จอห์น  โลเดอร์ (1943–1947; หย่า; บุตร 2 คน) เท็ดดี สตาฟเฟอร์ (1951–1952; หย่า) ดับเบิลยู. ฮาเวิร์ด ลี (1953–1960; หย่า) ลูอิส เจ. โบล์ส (1963–1965; หย่า)
เฮดี ลามาร์ (อังกฤษ: Hedy Lamarr; 9 พฤศจิกายน 1914 – 19 มกราคม 2000) หรือชื่อเกิดว่า เฮดวิก อีวา มาเรีย คีส์เลอร์ (Hedwig Eva Maria Kiesler) เป็นนักแสดงภาพยนตร์และนักประดิษฐ์ชาวออสเตรีย-อเมริกัน ในระยะเวลาสั้น ๆ ช่วงต้นในอาชีพการแสดงในปี 1930 เธอได้เล่นหนังสัญชาติเยอรมันเป็นเรื่องแรกใน Ecstasy (1933) ซึ่งในภาพยนตร์มีภาพเปลือยและฉากรักจำนวนมากทำให้เกิดความขัดแย้งขึ้นกับสามีของเธอ ลามาร์จึงหนีออกจากสามีไปอยู่ที่ปารีส และขณะที่เธออยู่ที่นั่นก็ได้พบกับเอ็มจีเอ็ม หลุยส์ บี. เมเยอร์ เขาเสนอให้เธอเซ็นสัญญาเพื่อภาพยนตร์ในฮอลลีวูด และทำให้เธอกลายเป็นดาราภาพยนตร์ในช่วงปลายทศวรรษที่ 1930 ถึง 1950
ลามาร์ ปรากฏอยู่ในภาพยนตร์ที่ได้รับความนิยมหลายเรื่อง เช่น Algiers (1938), I Take This Woman (1940), Comrade X (1940), Come Live With Me (1941), H.M. Pulham, Esq. (1941) และ Samson and Delilah (1949)
ในตอนต้นสงครามโลกครั้งที่สอง ลามาร์และนักแต่งเพลงชาวอเมริกัน จอร์จ แอนเทม ได้พัฒนาระบบการสื่อสารอาวุธตอร์ปิโดของกองทัพสหรัฐอเมริกา ในการพัฒนาวิธีการสื่อสารโทรคมนาคมแบบการกระจายคลื่นและความถี่ ที่ปล่อยสัญญาณแบบหลายระดับและช่วยป้องกันการดักจับจากศัตรูได้ ในปี 1942 เฮดีและจอร์จได้รับการยอมรับจากกองทัพสหรัฐอเมริกา ภายใต้ชื่อ ระบบการสื่อสารซึ่งเป็นความลับ (Secret Communications System) หลังจากนั้นในปี 1950 เฮดีและจอร์จกลับมาเปิดบริษัทแห่งหนึ่งเริ่มพัฒนาเทคโนโลยีไร้สายที่ชื่อว่า CDMA ซึ่งในปัจจุบันเทคโนโลยีของเธอได้รับการประยุกต์ใช้ทางพาณิชย์เป็นสัญญาณโทรศัพท์มือถือบลูทูธและไวไฟ และทำให้เธอได้รับการแต่งตั้งเป็นนักประดิษฐ์แห่งชาติฮอลล์ออฟเฟมในปี 2014
ดูเพิ่ม

วันนักประดิษฐ์
รายชื่อบุคคลสำคัญในประเทศออสเตรีย
แหล่งข้อมูลอื่น

มูลนิธิเฮดี ลามาร์
ชีวประวัติ เฮดี ลามาร์ เก็บถาวร 2014-05-23 ที่ เวย์แบ็กแมชชีน ที่ หอเกียรติยศนักประดิษฐ์แห่งชาติ
เฮดี ลามาร์ ใน นักประดิษฐ์ผู้หญิงที่มีชื่อเสียง
เฮดี ลามาร์ ที่อินเทอร์เน็ตมูวีเดตาเบส
เฮดี ลามาร์ ที่รีลคลาสสิก
สุขสันต์วันเกิด เฮดี ลามาร์ 100 ปี, ดาราที่ปูทางไวไฟ ที่ CNet
ดาบมังกรหยก ตอน เทพบุตรมังกรฟ้า

บทความนี้เกี่ยวกับละครโทรทัศน์ที่เหลียง เฉาเหว่ย แสดงนำ สำหรับละครโทรทัศน์ที่ออกอากาศในปี พ.ศ. 2552 ดูที่ ดาบมังกรหยก: กระบี่อิงฟ้า ดาบฆ่ามังกร สำหรับความหมายอื่น ดูที่ ดาบมังกรหยก (แก้ความกำกวม)
| ดาบมังกรหยก ตอน เทพบุตรมังกรฟ้า |
| --- | --- |
ปกดีวีดีภาพยนตร์
ประเภท: Wuxia
เขียนโดย:   กิมย้ง (original story)  กวน ฉินบก  หลอ ฮอนหว่า  ถัง ไหว่หลิง  หลี่ หยินปิง  เล่า บักนุง 
กำกับโดย:   ตู้ ฉีฟง  ฟง ปักหยวน  เบนนี่ ชาน  อู๋ ฉุนชิง  เนลสัน เจิ้ง  หว่อง กามทิน 
แสดงนำ:   เหลียง เฉาเหว่ย  เติ้ง ชุ่ยเหวิน  หลี เหม่ยเสียน  เส้า เหม่ยฉี  เจิ้ง อวี้หลิง  เยิ่นต๊ะหัว  เคนเนธ ซาง 
ผู้ประพันธ์ดนตรีแก่นเรื่อง: ไมเคิล หลาย
ดนตรีแก่นเรื่องเปิด: Kim Bun Sui Tsoi (劍伴誰在)  ขับร้องโดย เหลียง เฉาเหว่ย และ เหมย ยั่นฟาง
ประเทศแหล่งกำเนิด: ฮ่องกง
ภาษาต้นฉบับ: กวางตุ้ง
จำนวนตอน: 40
การผลิต
ผู้อำนวยการสร้าง: หว่อง ทินหลาม
สถานที่ถ่ายทำ: ฮ่องกง
ผู้ลำดับภาพ: ตาม หลิง
ความยาวตอน: 42 นาที
บริษัทผู้ผลิต: TVB
ออกอากาศ
เครือข่าย: TVB Jade
ออกอากาศ: 3 พฤศจิกายน – 30 ธันวาคม พ.ศ. 2529
ดาบมังกรหยก 1986 หรือ ดาบมังกรหยก ตอน เทพบุตรมังกรฟ้า (อังกฤษ: New Heaven Sword and Dragon Saber) เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร อีกเวอร์ชันหนึ่ง ออกอากาศครั้งแรกในเกาะฮ่องกงทางช่อง TVB และได้เรตติ้งเฉลี่ย 54 จุดเปิด
ส่วนในประเทศไทย จะออกอากาศทางช่อง 3 นำแสดงโดย เหลียง เฉาเหว่ย, เติ้ง ชุ่ยเหวิน, คิตตี้ ไล, เส้า เหม่ยฉี, เจิ้ง อวี้หลิง, เหริน ต๋าหัว, เคนเนธ ซาง ละครเรื่องนี้เป็นละครภาคต่อของ มังกรหยก ภาค 2 ตอน จอมยุทธอินทรี มีการนำไปออกอากาศที่จีน เช่นกัน แต่ไม่ค่อยได้รับความนิยมเพราะได้เรตติ้งในจีนไม่ค่อยสูง
เนื้อเรื่อง

ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
รายชื่อนักแสดง > ตัวละครหลัก

เหลียง เฉาเหว่ย รับบท เตียบ่อกี้ / จังอางู้
หลี เหม่ยเสียน รับบท มินมินเตมูร์ / เตี๋ยเมี่ยง
เติ้ง ชุ่ยเหวิน รับบท จิวจี้เยียก
เฉินอันอิ๋ง รับบท ฮึงลี้ / ตูยี้
เส้า เหม่ยฉี รับบท เสี่ยวเจียว
เยิ่น ต๊ะหัว รับบท พู่กันเหล็กตะขอเงิน เตียฉุ่ยซัว
เจิ้ง อวี้หลิง รับบท ฮึงซู่ซู่
รายชื่อนักแสดง > นิกายโชติช่วง (เม้งก่า)

หลิว เจ้าหมิง รับบท เอี๊ยงเต็งที
อู๋ เจียลี่ รับบท เอี๊ยงฮูหยิน
รายชื่อนักแสดง > นิกายโชติช่วง (เม้งก่า) > สองเทพสราญรมย์

หลีฮั่นฉือ รับบท ทูตซ้ายเจิดจรัส เอี้ยเซียว
เถา ต้าอวี่ รับบท ทูตขวาเจิดจรัส ฮ่วมเอี้ยว / หลวงจีนทุกขตา
รายชื่อนักแสดง > นิกายโชติช่วง (เม้งก่า) > สี่อธิราช

หูเหม่ยอี๋ รับบท พญามังกรเสื้อม่วง ไดอีชี่ / แม่เฒ่ากิมฮวย
หลันเทียน รับบท ขุนเหยี่ยวคิ้วขาว ฮึงทีเจี่ย
เจิงเจียง รับบท ราชสีห์ขนทอง เจี่ยซุ้ง
สวี่เส้าสยุง รับบท จ้าวค้างคาวปีกเขียว อุ้ยเจ็กเฉีย
รายชื่อนักแสดง > นิกายโชติช่วง (เม้งก่า) > ห้าผู้พเนจร

อวี๋เทียนเหว่ย รับบท นักพรตมาลาเหล็ก เตียตง
ฉินหวง รับบท ยอดพิลึก จิวเตียง
ม่ายจื่ออวิ๋น รับบท ซินแสหน้าเย็น แนเคี้ยม
เจิงเหว่ยหมิง รับบท ภิกษุแซ่แพ้ แพ้อิ้งเง็ก
จวิ้นสยุง รับบท หลวงจีนถุงผ้า ซวยปุกเต็ก
รายชื่อนักแสดง > นิกายโชติช่วง (เม้งก่า) > พรรคเหยี่ยวฟ้า

จางเหลย รับบท ฮึงเอี่ยอ๊วง
จูเถี่ยเหอ รับบท แป๊ะกูซิ่ว
รายชื่อนักแสดง > นิกายโชติช่วง (เม้งก่า) > อื่น ๆ

อู๋เชี่ยนเวย รับบท เอี้ยปุ๊กฮุ่ย
ม่ายฮ่าวเหวิน รับบท จูง้วนเจียง
เหลียงหงหัว รับบท เซี่ยงง้อชุน
เฉินตี๋เคอะ รับบท ฉื่อตั๊ก
รายชื่อนักแสดง > นิกายโชติช่วง (เม้งก่า) > หุบเหวผีเสื้อ

กวนไห่ซัน รับบท จับตายไม่รักษา โอ้วแชงู้
ไป๋อิน รับบท เซียนพิษ เฮ้งลั่งโกว
รายชื่อนักแสดง > สำนักบู๊ตึ๊ง

เป้าฟาง รับบท เตียซำฮง
เหอซู่เซิน รับบท เม้งเซียงหน้าหยก ซ้งแชจือ
รายชื่อนักแสดง > สำนักบู๊ตึ๊ง > เจ็ดจอมยุทธ์

หวงอวิ่นไฉ รับบท ซ้งเอี้ยงเกี๊ย
หลงเทียนเซิง รับบท ยู้เน้ยจิว
เลี่ยวฉีจื้อ รับบท ยู้ไต้ง้ำ
อ้ายเวย รับบท เตียซงโค่ย
ไต้จื้อเหว่ย รับบท ฮึงหลีเต๊ง
หลี่ซู่เจีย รับบท มกเซียก๊อก
รายชื่อนักแสดง > สำนักง้อไบ๊

เจิงหัวเชี่ยน รับบท ก๊วยเซียง
หลี่เซียงฉิน รับบท มิกจ้อ
หลัวหลัน รับบท แจ๋เฮี้ยง
หวงหมิ่นอี๋ รับบท เต็งเมี่ยงกุง
หรงฮุ่ยเหวิน รับบท กีเฮียวฮู้
ซูซิ่งเสวียน รับบท แจ๋เจียว
เหลียงอ้าย รับบท แจ๋เกีย
รายชื่อนักแสดง > วัดเสี้ยวลิ้ม

เกาสง รับบท กักเอี๊ยง
ลู่อิงคัง รับบท คงเกี่ยง
จางอิงไฉ รับบท คงบุ๊ง
หลิวเจียง รับบท หัตถ์อสนีบาต เซ่งคุน / อี่จิง
เหอปี้เจียน รับบท คงตี่
เซวียฉุนจี รับบท คงแส่
รายชื่อนักแสดง > วัดเสี้ยวลิ้ม > สำนักคุ้มภัย

ลั่วอิงจวิน รับบท โตวไต้กิม
รายชื่อนักแสดง > สำนักคุนลุ้น

หลี่เฉิงชาง รับบท สามศักดิ์สิทธิ์คุนลุ้น ฮ่อจกเต๋า
หลิวตัน รับบท ฮ่อไท้ชง
เกาเมี่ยวซือ รับบท ปังซกเฮี้ยง
สวี่อี้หัว รับบท อุ้ยสี่เนี้ย
รายชื่อนักแสดง > สำนักคงท้ง

เฉินกั๋วเฉวียน รับบท จงยุ่ยเฮียบ
ซูฮั่นเซิง รับบท เชียงเก่งจือ
รายชื่อนักแสดง > ตำหนักลื่อเอี๊ยง

หวงซิ่น รับบท ลื่อเอี๊ยงอ๋อง ซากันเตมูร์
ฝงกั๋ว รับบท คาฮาเตมูร์ / เฮ้งปอป้อ
หลีเย่าเสียง รับบท แม่ทัพฮา
รายชื่อนักแสดง > ตำหนักลื่อเอี๊ยง > สองภูตเร้นลับ

จูกัง รับบท มารขาว พู่กันกระเรียนเฒ่า
เจิ้งฟานเซิง รับบท มารดำ อาคันตุกะไม้เท้ากวาง
รายชื่อนักแสดง > ตัวละครอื่น ๆ

เฉินหรงจวิ้น รับบท ฮั่งโชยเฮียะ / ซินแสเงิงเอี๊ยบ
เหอกุ้ยหลิน รับบท ตั้งอิวเลี้ยง
เซียะหนิง รับบท ดรุณีเสื้อเหลือง (ไม่ใช่กลุ่มพันธมิตรแต่อย่างใด)
รายชื่อนักแสดง > ตัวละครอื่น ๆ > บ้านตระกูลจู - บู๊

ถานปิ่งเหวิน รับบท จูเชี่ยงเล้ง
เยี่ยเทียนสิง รับบท บู๊เลียก
หลิวปี้อี๋ รับบท จูเก้าจิน
เจิงฮุ่ยอวิ๋น รับบท บู๊แชเอ็ง
กวนจั๋วหยวน รับบท อุยเปียะ
เรตติ้ง > ในฮ่องกง

ดาบมังกรหยก 1986 (มังกรหยก ภาค 3) ฉบับนี้ ได้เรตติ้งน้อยที่สุด ในบรรดางานสร้าง มังกรหยก ในยุค 80s ของทั้งสามภาค โดยได้เรตติ้งเฉลี่ยต่อตอน 54 จุดเปิด (จริง ๆ เรตติ้งในระดับนี้ถือว่าสูงมากแล้ว)
อาจเพราะโดนผลกระทบจากผู้ชมในยุคนั้นทางเกาะฮ่องกง ได้นำไปเปรียบเทียบกับเวอร์ชันเก่า ดาบมังกรหยก 1978 ฉบับ เจิ้งเส้าชิว ที่ได้รับความนิยมในฮ่องกงมากกว่าแต่ถึงอย่างไร ดาบมังกรหยก 1986 ฉบับ เหลียงเฉาเหว่ย ชุดนี้ก็เป็นหนึ่งในสิบอันดับละครที่มีเรตติ้งเฉลี่ยต่อตอนมากที่สุดแห่งปีค.ศ. 1986 ในฮ่องกง
เรตติ้ง > ในจีน

มีการนำไปออกอากาศในจีนเช่นกัน แต่กลับได้เรตติ้งในจีนไม่สูง ไม่ค่อยได้รับความนิยม เท่างานสร้างของเวอร์ชันฮ่องกงในยุคถัดมา คือ ดาบมังกรหยก 2001 เวอร์ชัน อู๋ฉีหัว รับบท เตียบ่อกี้ ซึ่งเป็นเวอร์ชันยุคถัดมาที่ได้รับความนิยมในจีนมากกว่าด้วยเรตติ้งที่สูงกว่าเวอร์ชัน เหลียงเฉาเหว่ย
จึงทำให้ในจีนยกย่อง ดาบมังกรหยก 2001
ว่าเป็นเวอร์ชันคลาสสิกของทางฮ่องกงที่
ประสบความสำเร็จทางด้านเรตติ้งในจีนมากที่สุด
เรตติ้ง > ทั่วโลก

เรตติ้งทั่วโลกมียอดรวมที่ไม่ค่อยสูง จึงทำให้
ดาบมังกรหยก ฉบับนี้ ไม่ติดสิบอันดับละครทีวีบีที่มีเรตติ้งสูงสุดทั่วโลก
อิทธิพล

ถึงแม้ว่าตอนฉายครั้งแรกในฮ่องกง ผู้ชมจะนำไปเปรียบเทียบกับ ดาบมังกรหยก 1978 เวอร์ชัน เจิ้งเส้าชิว แล้วเกิดกระแสวิพากวิพากษ์วิจารณ์ก็ตาม
แต่เมื่อเวลาผ่านไป ดาบมังกรหยก ชุดนี้ กลับเป็นที่กล่าวถึงและยกย่องว่า เป็นหนึ่งในละครคลาสสิคยุค 80 ที่อยู่ในใจชาวฮ่องกง
การคัดเลือกนักแสดงและบทสรุป > การสรุป

หลังละครอวสานเมื่อวันที่ 30 ธันวาคม พ.ศ. 2529 (1986)
ทางหนังสือพิมพ์ชั้นนำ "'โอเวอร์ซีส์ไชนีสเดลี่" ได้สรุปว่า
ดาบมังกรหยก เวอร์ชันยุค 80 นี้มีการใช้นักแสดงนำกลุ่มใหม่ในระหว่างการถ่ายทำละครเพื่อแสดงให้เห็นว่ามันแตกต่างจากเวอร์ชันเดิม 1978 ฉบับ เจิ้งเส้าชิว ในครั้งก่อน และสรุปได้ว่าไม่ดีเท่าเวอร์ชันเก่า ถึงแม้นักแสดงหญิงในชุดใหม่นี้จะมีใบหน้าที่สวยสดใส แต่ยังคงขาดทักษะการแสดง เมื่อดูจากการแสดงในละครแล้ว แทบแยกไม่ออกเลยว่าเรื่องความรักของตัวละคร ใครกันที่ซื่อสัตย์และใครกันเป็นคนทรยศ การแสดงระหว่างคู่พระนาง เหลียงเฉาเหว่ย และ หลีเหม่ยเสียน นั้นดูว่าเขาจะเหมาะสมกับ เติ้งชุ่ยเหวิน มากกว่า
สรุป ในแง่ของการคัดเลือกนักแสดงเวอร์ชันนี้ ด้อยกว่าเวอร์ชันเก่า ดาบมังกรหยก 1978
แหล่งข้อมูลอื่น

(จีน) New Heavenly Sword and Dragon Sabre on Baidu Baike
เฮปารินอยด์

| ข้อมูลทางคลินิก |
| --- | --- |
ช่องทางการรับยา: เฉพาะที่
ข้อมูลทางกายภาพและเคมี
สูตร: C16H19N3O5S
มวลต่อโมล: 365.40 g·mol−1
  (verify)
 สารานุกรมเภสัชกรรม
เฮปารินอยด์ (อังกฤษ: heparinoids) เป็นสารกลุ่มไกลโคซามิโนไกลแคน อนุพันธ์ของเฮปาริน มีโอลิโกแซกคาไรด์และพอลิแซกคาไรด์มีซัลเฟตที่มาจากพืช สัตว์หรือสังเคราะห์ขึ้น
เฮปารินอยด์ออกฤทธิ์โดยมีอันตรกิริยากับโปรตีนจับเฮปาริน โดยทั่วไปผ่านอันตรกิริยาไอออนหรือพันธะไฮโดรเจน โปรตีนจับเฮปารินบางตัว เช่น แอนตีทรอมบิน 3 คาดว่าอันตรกิริยาโปตีนกับเฮปารินหลายชนิดไม่ใช่ปฏิกิริยาโดยตรง แต่โปรตีนจับเฮปารินมีอันตรกิริยากับหมู่ข้างไกลโคซามิโนไกลแคนหรือมิวซินจับกับพอลิเมอร์เฮปาริน
เฮนรี คาเวนดิช

| เฮนรี คาเวนดิช |
| --- | --- |
เฮนรี คาเวนดิช
เกิด: 10 ตุลาคม ค.ศ. 1731(1731-10-10) นิส, ราชอาณาจักรซาร์ดิเนีย
เสียชีวิต: 24 กุมภาพันธ์ ค.ศ. 1810(1810-02-24) (78 ปี) ลอนดอน, ประเทศอังกฤษ
สัญชาติ: สหราชอาณาจักร
ศิษย์เก่า: มหาวิทยาลัยเคมบริดจ์
มีชื่อเสียงจาก: ค้นพบธาตุไฮโดรเจน การคำนวณหามวลโลก
อาชีพทางวิทยาศาสตร์
สาขา: เคมี, ฟิสิกส์
 
เฮนรี คาเวนดิช (อังกฤษ: Henry Cavendish) (10 ตุลาคม พ.ศ. 2274–24 กุมภาพันธ์ พ.ศ. 2353) เป็นหลานของดยุคที่สองแห่งเดวอนไชร์ (Second Duke of Devonshire) ได้เข้าศึกษาในมหาวิทยาลัยเคมบริดจ์ แต่ต้องออกกลางคัน เขามีความสนใจในวิทยาศาสตร์เป็นอย่างมาก และงานของเขาส่วนใหญ่ก็มิได้ถูกตีพิมพ์ตอนที่เขายังมีชีวิตอยู่  นอกเหนือจากนี้ เขายังเป็นผู้ค้นพบไฮโดรเจน และการชั่งมวลโลกอีกด้วย
การค้นพบไฮโดรเจน

เฮนรี คาเวนดิช ได้ค้นพบแก๊สชนิดนี้ จากการที่เขาได้อธิบายความหนาแน่นของ"แก๊สไวไฟชนิดหนึ่ง ซึ่งถ้าเผาแล้วจะได้น้ำ" ลงในหนังสือชื่อ "On Factitious Airs" ในปี พ.ศ. 2309 ต่อมา อองตวน ลาวัวซิเอ ได้ทดลองซ้ำ และตั้งชื่อแก๊สนี้ว่า ไฮโดรเจน(Hydrogen)
การชั่งมวลโลก

นอกจากนี้ เฮนรี่ คาเวนดิช ได้รู้จักกันดีว่าเป็นผู้ค้นพบค่าคงตัวโน้มถ่วงสากล ค่านั้นคือ 6.67x10¹¹ (G) ซึ่งได้จากการทดลองด้วยเครื่องมือที่สร้างโดยจอห์น มิตเชล ซึ่งถึงแก่กรรมก่อนที่คาเวนดิชจะทดลองเสียอีก เครื่องมือที่ว่านั้นประกอบด้วยตาชั่งแบบบิด สำหรับใช้วัดแรงดึงดูดของลูกกลมตะกั่วสองลูก ทำให้เขาได้ค่าคงตัวโน้มถ่วงสากลตามกฎแรงดึงดูดระหว่างมวลของนิวตัน และเขาได้นำไปคำนวณมวลของโลก ซึ่งค่านี้เป็นที่ยอมรับมาจนถึงช่วงศตวรรษที่ 20
ค่ามวลของโลกที่ยอมรับกันในปัจจุบัน ผิดจากของคาเวนดิชไปเพียง 1% เท่านั้น
เหริน เจียหลุน

| เหริน เจียหลุน |
| --- | --- |

เกิด: เหริน กั๋วเชา (任国超)  (1989-04-11) 11 เมษายน ค.ศ. 1989 (35 ปี) ชิงเต่า, ชานตง, ประเทศจีน
ชื่ออื่น: Allen Ren
อาชีพ: นักแสดง, นักร้อง นักเต้น นายแบบ
ปีปฏิบัติงาน: ค.ศ. 2014–ปัจจุบัน
ตัวแทน: H&R Century Pictures Co.,Ltd
เหริน เจียหลุน (จีน: 任嘉伦; อังกฤษ: Ren Jialun, เกิด 11 เมษายน ค.ศ. 1989), หรือเป็นที่รู้จักในชื่อ อัลเลน เหริน เป็นนักแสดง นักร้องชาวจีน  เขามีชื่อเสียงจากละครอิงประวัติศาสตร์เรื่อง ศึกชิงบัลลังก์ราชวงศ์ถัง (2017) และประสบความสำเร็จอย่างมากกับบท สวี่เซวียน ใน ลิขิตรักนางพญางูขาว (2018) และบท ลู่อี้ ใน องครักษ์เสื้อแพร (2019) ทุกชาติภพกระดูกงาม ภาคอดีต , ภาคปัจจุบัน (2021) ทาสรักปีศาจ (2022)
ประวัติก่อนเข้าวงการ

เหรินเจียหลุนเคยเป็นนักกีฬาปิงปองอาชีพ ที่เทรนมาพร้อมกับนักกีฬาปิงปองชื่อดัง โจว หยู และ จ้างจี้เคอ เขาเข้าทีมนักกีฬาปิงปองจังหวัดชานตงเมื่ออายุ 9 ปี และฝึกฝนอย่างหนักมาตลอด จนกระทั่งเมื่ออายุ 16 ปี เขาต้องเลิกเล่นกีฬาไปเพราะอาการบาดเจ็บ
ตั้งแต่ปี 2009 เขาเข้าร่วมรายการประกวดสตาร์หลายรายการ รวมถึงรายการ Super Boy และ Korean Star ทางช่องหูหนาน  แต่เดิมเขามีแผนจะเดบิวเป็นบอยแบนด์จีน-เกาหลี แต่ล้มเลิกในปี 2014 ด้วยสาเหตุที่ไม่เปิดเผย
ชีวิตการทำงาน

ในปี 2014 เหรินเจียหลุนถ่ายทำละครโทรทัศน์เรื่องแรก Detective Dee โดยรับบทนำ  ละครออกอากาศล่าช้าโดยไปออกอากาศในปี 2017  ในปี 2016 เขารับบทในละครแอคชั่นแฟนตาซี Noble Aspirations และละครอาชญากรรมเรื่อง Memory Lost
เหรินเจียหลุนเริ่มมีชื่อเสียงโด่งดังในปี 2017 หลังจากเขารับบทในละครย้อนยุค ศึกชิงบัลลังก์ราชวงศ์ถัง  การถ่ายทอดบท หลี่ชู ของเขาสร้างความประทับใจให้ผู้ชมเป็นอันมากและการแสดงของเขาได้รับคำวิจารณ์ที่ดีมาก เขาได้รับรางวัลนักแสดงยอดเยี่ยมจาก the 4th Hengdian Film and TV Festival of China
ในปี 2018 เหรินเจียหลุนนำแสดงในละครโรแมนติกแฟนตาซีเรื่อง ลิขิตรักนางพญางูขาว สร้างจาก ตำนานนางพญางูขาว รับบทเป็น สวี่เซวียน
ในปี 2019 เขารับบทในละครกำลังภายใน องครักษ์เสื้อแพร การรับบทคู่ ถานซงยวิ้น ได้รับชื่นชมเรื่องเคมีที่ลงตัวและการแสดงทางสายตาของเหรินเจียหลุน ทำให้เป็นที่กล่าวขวัญถึงและทำให้ละครประสบความสำเร็จเป็นอันมาก
ผลงานแสดง > ละครโทรทัศน์

| ปี | ชื่อไทย/อังกฤษ | ชื่อจีน | บท | ช่องทางการรับชม | หมายเหตุ |
| --- | --- | --- | --- | --- | --- |
| 2016 | จูเซียน กระบี่เทพสังหาร Noble Aspirations | 青云志 | ลิ่วเหว่ย | Hunan TV Monomax (พากย์ไทย, บรรยายไทย) | Cameo  |
| 2016 | Memory Lost | 美人为馅1, 美人为馅2 ความทรงจำที่หายไป, ความทรงจำที่หายไป ภาค 2 | Zhang Muhan | iQIYI |  |
| 2017 | ศึกชิงบัลลังก์ราชวงศ์ถัง The Glory of Tang Dynasty | 大唐荣耀 ต้าถังหรงเย่า | หลี่ชู่ | Anhui TV, Beijing TV True Asian Series HD,  TrueID (พากย์ไทย), WeTV​​ (บรรยายไทย) |  |
| 2017 | Legend of Dragon Pearl | 龙珠传奇 | Li Sixing | Anhui TV, Beijing TV | Cameo |
| 2017 | ตี๋เหรินเจี๋ย นักสืบราชวงศ์ถัง Detective Dee | 通天狄仁傑 | ตี๋เหรินเจี๋ย |  Anhui TV ไทยทีวีสีช่อง 3 (ออกอากาศ 20 ธ.ค.2561-21 มี.ค.2562) |  |
| 2018 | ลิขิตรักนางพญางูขาว The Destiny of White Snake | 天乩之白蛇傳說 | จื่อเซวียน,สวี่เซวียน | iQIYI Monomax (พากย์ไทย, บรรยายไทย), ช่อง 9 MCOT |  |
| 2019 | บันทึกจอมโจรแห่งสุสาน 2 The Lost Tomb II: Explore with the Note  | 盗墓笔记Ⅱ: 怒海潜沙 | Xiao Yu | Tencent Video | Cameo |
| 2019 | องครักษ์เสื้อแพร Under The Power | 锦衣之下 จิ่นอีจือเซี่ย | ลู่อี้ | iQIYI, Mango TV   WeTV (พากย์ไทย,บรรยายไทย) |  |
| 2020 | สายลับจักจั่น Autumn Cicada | 秋蝉 | เยี่ยชง | Tencent Video  Monomax (พากย์ไทย, บรรยายไทย) |  |
| 2020 | รักนี้ชั่วนิรันดร์ Love a Lifetime | 慕白首 มู่ไป๋โส่ว | น่าหลานเยว่ / หลินจิง | iQIYI, Youku  iQIYI (บรรยายไทย) |  |
| 2021 | กระตุกรัก หัวใจไฟฟ้าช๊อต Miss Crow with Mr. Lizard | 乌鸦小姐与蜥蜴先生 | กู้ชวน | Tencent Video  WeTV​​ (บรรยายไทย) |  |
| 2021 | รักนี้ไม่มีคำว่าลา Never Say Goodbye | 不说再见 | มู่ชิง | iQIYI, Dragon TV iQIYI (บรรยายไทย) |  |
| 2021 | ทุกชาติภพ กระดูกงดงาม ภาคอดีต One and Only | 周生如故 | โจวเซิงเฉิน | iQIYI WeTV (บรรยายไทย) |  |
| 2021 | ทุกชาติภพ กระดูกงดงาม ภาคปัจจุบัน Forever and ever | 一生一世 | โจวเซิงเฉิน | iQIYI WeTV (บรรยายไทย) |  |
| 2022 | เปลวไฟสีน้ำเงิน Blue Flame Assault | 蓝焰突击 | Li Xicheng | Youku True ID(พากย์ไทย, บรรยายไทย) |  |
| 2022 | The Blue Whisper ทาสปีศาจ | 驭鲛记 | ฉางอี้ | Hunan TV, Youku Youku (บรรยายไทย), Monomax (บรรยายไทย) |  |
| 2022 | รักข้ามสหัสวรรษ Thousand Years For You | 请君 | ลู่เหยียน | iQIYI iQIYI (พากย์ไทย, บรรยายไทย) |  |
| 2023 | Twilight ผูกหัวใจรักสีหม่น | 暮色心约 | ฉีเหลียนซาน |  Tencent Video   WeTV (บรรยายไทย) |  |
| 2024 | Love Of Nirvana ธารธารารักนิรันดร์ | 流水迢迢 | เซียวอู๋เสีย/เว่ยเจา |  Tencent Video   WeTV (บรรยายไทย) |  |
|  | The Demon Hunters Romance | 无忧渡 | เซวียนเย่ |  | รอออกอากาศ |
|  | Burning Flames | 武庚纪 | อู่เกิง/อาโกว |  | รอออกอากาศ |
|  | Phoenix Stage | 凤凰台上 | เซียวฮ่วน |  | รอออกอากาศ |
|  | The Perfect Match คู่สรรสวรรค์สร้าง  | 佳偶天成 | ลู่เชียนเฉียว |  | กำลังถ่ายทำ |
ผลงานเพลง > ซิงเกิ้ล

| Year | English title | Chinese title | Album | ช่องทางการรับฟัง |
| --- | --- | --- | --- | --- |
| 2017 | "Glory" | 荣耀 หรงเย่า | เพลง insert ศึกชิงบัลลังก์ราชวงศ์ถัง ภาค 1 & เพลงเปิด ศึกชิงบัลลังก์ราชวงศ์ถัง ภาค 2 |  |
| 2018 | "Dreamers Never Sleep" | - | ซิงเกิ้ล |  |
| 2019 | “Cloud” | 浮云 ฟู่อวิ๋น | ซิงเกิ้ล |  |
| 2019 | กำแพงหัวใจ "Walls in Mind" | 心墙 ชินเฉียง | เพลงประกอบละคร องครักษ์เสื้อแพร | iTunes Thailand, JOOX Thailand |

| 2020 | "Set off again" | 再一次出發 ไจ้อีซื่อชูฟา | เพลงเนื่องในโอกาสครบรอบ 70 ปี สาธารณรัฐประชาชนจีน | iTunes Thailand |
| 2021 | "See Ya" | See Ya | อัลบั้ม《三十二·立》 | YouTube Music |
| 2021 | "Youth Like You" | 少年如你  เซาเหนียนหรู่หนี่ | อัลบั้ม《三十二·立》 | YouTube Music |
| 2021 | "Exclusive contract" | 專屬契約  ซวนฉู่ ฉีเยว่ | อัลบั้ม《三十二·立》 | YouTube Music |
รางวัลและการได้รับการเสนอชื่อเข้าชิงรางวัล

| Year | Award | Category | Nominated work | Result | Ref>  |
| --- | --- | --- | --- | --- | --- |
| 2017 | 4th Hengdian Film and TV Festival of China | Best Actor | ศึกชิงบัลลังก์ราชวงศ์ถัง | ชนะ |  |
| 2018 | Golden Data Entertainment Award | Most Commercially Valuable Actor | — | ชนะ |  |
| 2019 | Sina Fashion Awards | Vibrant Artist of the Year | — | ชนะ |  |
| 2020 | 7th The Actors of China Award Ceremony | Best Actor (Emerald) | — | Nominated |  |
| 2020 | 30th China TV Golden Eagle Award | Audience's Choice for Actor | — | Nominated |  |
| 2020 | 29th Huading Award | Best Actor | Under The Power | Nominated |  |
| 2020 | Iqiyi Scream Night | Charm Actor of the Year | Under The Power | ชนะ |  |
ชีวิตส่วนตัว

เหรินเจียหลุน เผยแพร่ภาพเขากับแฟนสาวทางเว่ยป๋อทางการเมื่อวันที่ 7 มีนาคม 2017  และประกาศทางเว่ยป๋อว่าเขาได้เป็นคุณพ่อแล้วโดยโพสต์ภาพทารกเมื่อ 2 กุมภาพันธ์ 2018
เฮดเลสครอส

เฮดเลสครอส (อังกฤษ: Headless Cross) เป็นสตูดิโออัลบั้มที่ 14 ของวงเฮฟวีเมทัล แบล็ค ซับบาธ วางขายในเดือน เมษายน 1989 เป็นอัลบั้มที่สองที่ได้ร่วมงานกับTony Martin และเป็นอัลบั้มแรกที่ได้ Cozy Powell มาเล่นกลองกับวง อัลบั้มนี้ใช้เวลาแปดสัปดาห์ในการอยู่บนชาร์ด Billboard 200 ในอันดับที่ 115
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "The Gates of Hell" (instrumental) | 1:06 |
| 2. | "Headless Cross" (Martin/Iommi/Powell) | 6:29 |
| 3. | "Devil & Daughter" (Martin/Iommi/Powell) | 4:44 |
| 4. | "When Death Calls" | 6:55 |
| 5. | "Kill in the Spirit World" | 5:11 |
| 6. | "Call of the Wild" | 5:18 |
| 7. | "Black Moon" | 4:06 |
| 8. | "Nightwing" | 6:35 |
สมาชิก

Tony Martin – นักร้อง
Tony Iommi – กีตาร์
Geoff Nicholls – คีย์บอร์ด
Laurence Cottle – เบส
Cozy Powell – กลอง, เพอร์คัชชั่น
Brian May – กีตาร์ เพลง "When Death Calls"
เฮนรี ฟอนดา

| เฮนรี ฟอนดา |
| --- | --- |

สารนิเทศภูมิหลัง
เกิด: 16 พฤษภาคม ค.ศ. 1905(1905-05-16) เฮนรี เจนส์ ฟอนดา แกรนด์ไอแลนด์ รัฐเนบราสกา สหรัฐอเมริกา
เสียชีวิต: 12 สิงหาคม ค.ศ. 1982(1982-08-12) (77 ปี) ลอสแอนเจลิส แคลิฟอร์เนีย สหรัฐอเมริกา
คู่สมรส: Margaret Sullavan (1931-1932)   Frances Ford Seymour (1936-1950)   Susan Blanchard (1950-1956)   Afdera Franchetti (1957-1961)   Shirlee Maye Adams (1965-1982)
อาชีพ: นักแสดง
ปีที่แสดง: 1935 - 1982
เฮนรี เจนส์ ฟอนดา (อังกฤษ: Henry Jaynes Fonda) (16 พฤษภาคม ค.ศ. 1905 - 12 สิงหาคม ค.ศ. 1982) เป็นนักแสดงภาพยนตร์ชาวอเมริกัน นักแสดงละครเวที เป็นที่รู้จักในบทบาทการแสดง การพูดเรียบ ๆ ผู้ยึดมั่นอุดมการณ์
ฟอนดาเริ่มโดดเด่นในการเป็นนักแสดงละครบรอดเวย์ จากนั้นก้าวสู่ฮอลลีวูดในปี 1935 และเริ่มโดดเด่นขึ้นมาหลังจากได้รับการเสนอชื่อเข้าชิงรางวัลออสการ์ในปี 1940 จากบท ทอม โจด ในเรื่อง The Grapes of Wrath ผลงานดัดแปลงจากบทประพันธ์ของ จอห์น สไตน์เบก ใน 6 ทศวรรษในฮอลลีวูด ฟอนดา มีผลงานการแสดงอย่าง The Ox-Bow Incident, Mister Roberts และ 12 Angry Men
ทางด้านชีวิตส่วนตัวฟอนดามีทายาทที่เป็นนักแสดงที่มีชื่อเสียงอย่าง เจน ฟอนดา ลูกสาว, ปีเตอร์ ฟอนดา ลูกชาย, บริดเจต ฟอนดา หลานสาว และทรอย แกริตี หลานชาย ในปี 1999 เขามีชื่อเป็นอันดับ 6 ของนักแสดงชายยอดเยี่ยมที่สุดตลอดกาล จากสถาบันภาพยนตร์อเมริกัน
แหล่งข้อมูลอื่น

ชีวประวัติ เฮนรี ฟอนดา ที่ อินเทอร์เน็ตบรอดเวย์ดาตาเบส
เฮนรี ฟอนดา ที่อินเทอร์เน็ตมูวีเดตาเบส
Everybody's All-American: Henry Fonda (2005 Premiere Magazine article) เก็บถาวร 2007-10-16 ที่ เวย์แบ็กแมชชีน
The Screen Legend: Henry Fonda Site เก็บถาวร 2007-12-20 ที่ เวย์แบ็กแมชชีน
| ด ค กรางวัลออสการ์ สาขานักแสดงนำชายยอดเยี่ยม |
| --- | --- |
1928–1940:  เอมีล ยันนิงส์ (1928)  วอร์เนอร์ แบ็กซ์เตอร์ (1929)  จอร์จ อาร์ลิสส์ (1930)  ลิโอเนล แบร์รีมัวร์ (1931)  เฟรดริก มาร์ช/วอลเลซ บีรี (1932)  ชาลส์ ลาฟตัน (1933)  คลาร์ก เกเบิล (1934)  วิกเตอร์ แม็กลาเกล็น (1935)  พอล มุนี (1936)  สเปนเซอร์ เทรซี (1937)  สเปนเซอร์ เทรซี (1938)  รอเบิร์ต ดอแนต (1939)  เจมส์ สจวร์ต (1940) 
1941–1960:  แกรี คูเปอร์ (1941)  เจมส์ แคกนีย์ (1942)  พอล ลูคัส (1943)  บิง ครอสบี (1944)  เรย์ มิลแลนด์ (1945)  เฟรดริก มาร์ช (1946)  โรนัลด์ คอลแมน (1947)  ลอเรนซ์ โอลิวีเอร์ (1948)  บรอเดริก ครอว์ฟอร์ด (1949)  โฮเซ เฟร์เรร์ (1950)  ฮัมฟรีย์ โบการ์ต (1951)  แกรี คูเปอร์ (1952)  วิลเลียม โฮลเดน (1953)  มาร์ลอน แบรนโด (1954)  เออร์เนสต์ บอร์กไนน์ (1955)  ยูล บรีนเนอร์ (1956)  อเล็ก กินเนสส์ (1957)  เดวิด นิเวน (1958)  ชาร์ลตัน เฮสตัน (1959)  เบิร์ต แลนแคสเตอร์ (1960) 
1961–1980:  มักซีมีเลียน เชลล์ (1961)  เกรกอรี เพก (1962)  ซิดนีย์ พอยเทียร์ (1963)  เรกซ์ แฮร์ริสัน (1964)  ลี มาร์วิน (1965)  พอล สโกฟีลด์ (1966)  ร็อด ชไตเกอร์ (1967)  คลิฟฟ์ รอเบิร์ตสัน (1968)  จอห์น เวย์น (1969)  จอร์จ ซี. สกอตต์ (1970)  จีน แฮกแมน (1971)  มาร์ลอน แบรนโด (1972)  แจ็ก เลมมอน (1973)  อาร์ต คาร์นีย์ (1974)  แจ็ก นิโคลสัน (1975)  ปีเตอร์ ฟินช์ (1976)  ริชาร์ด เดรย์ฟัส (1977)  จอน วอยต์ (1978)  ดัสติน ฮอฟแมน (1979)  โรเบิร์ต เดอ นิโร (1980) 
1981–2000:  เฮนรี ฟอนดา (1981)  เบน คิงสลีย์ (1982)  โรเบิร์ต ดูวัล (1983)  เอฟ. เมอร์รีย์ เอบราฮัม (1984)  วิลเลียม เฮิร์ต (1985)  พอล นิวแมน (1986)  ไมเคิล ดักลาส (1987)  ดัสติน ฮอฟแมน (1988)  แดเนียล เดย์-ลูวิส (1989)  เจเรมี ไอเอินส์ (1990)  แอนโทนี ฮ็อปกินส์ (1991)  อัล ปาชิโน (1992)  ทอม แฮงส์ (1993)  ทอม แฮงส์ (1994)  นิโคลัส เคจ (1995)  เจฟฟรีย์ รัช (1996)  แจ็ก นิโคลสัน (1997)  โรแบร์โต เบนิญญี (1998)  เควิน สเปซีย์ (1999)  รัสเซล โครว์ (2000) 
2001–ปัจจุบัน:  เดนเซล วอชิงตัน (2001)  เอเดรียน โบรดี (2002)  ฌอน เพนน์ (2003)  เจมี ฟ็อกซ์ (2004)  ฟิลิป ซีมัวร์ ฮอฟฟ์แมน (2005)  ฟอเรสต์ วิตเทกเกอร์ (2006)  แดเนียล เดย์-ลูวิส (2007)  ฌอน เพนน์ (2008)  เจฟฟ์ บริดเจส (2009)  โคลิน เฟิร์ธ (2010)  ฌ็อง ดูว์ฌาร์แด็ง (2011)  แดเนียล เดย์-ลูวิส (2012)  แมทธิว แม็คคอนาเฮย์ (2013)  เอดดี เรดเมน (2014)  ลีโอนาร์โด ดิแคพรีโอ (2015)  เคซีย์ แอฟเฟล็ก (2016)  แกรี โอลด์แมน (2017)  รามี แมลิก (2018)  วาคีน ฟีนิกซ์ (2019)  แอนโทนี ฮ็อปกินส์ (2020)  วิลล์ สมิธ (2021)  เบรนแดน เฟรเซอร์ (2022)  คิลเลียน เมอร์ฟี (2023)